पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना का कहर थमने का नाम नहीं ले रहा। हर दिन कोरोना संक्रमण से लोगों की मौत हो रही। जबकि हर दिन बड़ी संख्या में नये संक्रमित मरीज भी मिल रहे हैं। राहत की बात यह है कि कई मरीज कोरोना संक्रमण से ठीक भी हो रहे हैं और घर भी जा रहे हैं। गुरुवार को 180 ऐसे मरीज हैं जो कोरोना से ठीक होकर अपने घर गए। वहीं दो मरीजों की कोरोना संक्रमण से मौत हो गई। बताया जाता है कि खैरा प्रखंड के सगदाहा गांव निवासी 65 वर्षीय सत्येंद्र मंडल की कोरोना संक्रमण से मौत हो गई। उनका कोविड केयर सेंटर में इलाज चल रहा था। वहीं बरहट प्रखंड के नूमर गांव निवासी 25 वर्षीय चंदन कुमार की भी कोरोना संक्रमण के कारण मौत हो गई। दोनों मरीज को आक्सीजन लगाने के बाद भी सांस लेने में परेशानी हो रही थी। जिले में कोरोना संक्रमण की रफ्तार बढ़ती ही जा रही है। हर दिन मिल रहे संक्रमित मरीजों की संख्या हर दिन सौ का आंकड़ा पार कर रही है। गुरुवार को एक साथ 361 नये पॉजिटिव मरीज मिले से संक्रमित मरीजों की संख्या 7067 हो गई है। इनमें से 1840 ऐसे मरीज हैं जिनका इलाज किया जा रहा है। जबकि 5200 मरीज कोरोना संक्रमण से मुक्त होकर अपने घर जा चुके हैं। स्वास्थ्य विभाग द्वारा अबतक 419918 लोगों की कोरोना जांच की जा चुकी है। कोरोना के पहले चरण में जहां पूरे साल में महज 9 लोगों की जान गई थी वहीं इस बार कोरोना के दूसरे स्ट्रेन में अबतक 39 लोगों की जान जा चुकी है। अबतक जिले में 48 लोगों की मौत हो चुकी है। इसके बावजूद लोग सावधानी नहीं बरत रहे हैं। लोग बिना मास्क के घूमते दिख रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn